Diari Oficial de la Generalitat Valenciana


Sumari del DOGV 4762, del 27-05-2004 (2004/4576)

Actuacions de juí verbal número 655/2002. Cèdula de notificació.
----------------------------------------------------------------

### Dades del document

Número de DOGV
:   4762

Data del DOGV
:   27-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/4576


Organisme emissor
:   Jutjat de Primera Instància Número 12 de València

Tipus de document
:   Anunci

Actuacions de juí verbal número 655/2002. Cèdula de notificació. [2004/Q4576]
  
Procediment: assumpte civil 655/2002
  
Juí: juí verbal 655/2002
  
Part demandant: María Carmen López Moreno i Cinthya López Moreno
  
Part demandada: Open Turia, SL, en la seua LR Emiliana Medinaceli i Euro Crédito EFC, SA
  
Sobre: altres verbals
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
Jutge que la dicta: Miguel Ángel Casañ Llopis
  
Lloc: València
  
Data: 6 de novembre de 2003
  
Part demandant: María Camen López Moreno i Cinthya López Moreno
  
Procuradora: María José Cardona Gerada
  
Part demandada: Open Turia, SL, en la seua LR Emiliana Medinaceli i Euro Crédito EFC, SA
  
Procurador: Ignacio Jesús Aznar Gómez
  
Objecte del juí: altres verbals
  
Antecedents de fet
  
1. La representació de la part actora va presentar demanda sobre la base dels fets següents:
  
1) En data 29 de setembre de 2001 va subscriure esta part amb la demandada Open Turia, SL, un contracte de servicis consistents en unes classes d'anglés i va fixar un preu de 441.900 pessetes, i també es va pactar que esta quantitat es pagaria amb un primer lliurament de 25.000 pessetes a la firma del contracte i 30 mensualitats ajornades a raó de 13.897 pessetes al mes, i també es va concertar un préstec accessori entre les demandants i la també demandada Euro Crédito SEF, SA.
  
2) A finals de desembre i com a resultat de canviar les circumstàncies personals de la codemandada, la senyora López, que li impedien l'assistència al curs, inicia conversacions amb Open Turia a fi de rescindir-ne el contracte, i esta part va oferir la indemnització corresponent; i atés que esta negociació no va ser acceptada i que esta part havia pagat les quantitats que s'indiquen en el fet cinqué de la demanda és per això que demane al jutjat que dicte sentència de conformitat amb la pètita de la demanda.
  
2. Admesa a tràmit la demanda, es va convocar les parts a juí, en què la part actora es va afirmar en la demanda, no va comparéixer la codemandada Open Turia, SL, i es va oposar la mercantil Euro Crédito EFC, SA, que va al·legar en primer terme l'excepció de falta de legitimació passiva causal i també a la qüestió de fons pels termes que figuren a l'acta. A continuació es va proposar i practicar la prova declarada pertinent, i tot això va quedar enregistrat al suport audiovisual del jutjat del resultat del qual més endavant se'n farà l'oportuna valoració.
  
3. En la tramitació d'estes actuacions s'han observat totes les prescripcions i terminis legals, tret del termini per a dictar sentència a causa del cúmul d'assumptes pendents de resolució.
  
Fonaments de dret
  
1. De les al·legacions fetes per les parts així com del resultat de la prova practicada valorada en el seu conjunt i fins i tot quan l'excepció de falta de legitimació passiva invocada per Euro Crédito EFC, SA, pertany en realitat al fons de l'assumpte, convé resoldre-la, ja que si esta excepció s'accepta resultaria superflu continuar l'estudi de la prova pel que fa a esta part.
  
I així, justificava la seua falta de legitimació esta part codemandada, ja que entén que una qüestió va ser l'arrendament dels servicis per part de l'actora pel que fa a Open Turia, SL, que consistia en unes classes d'anglés, i una altra encara que estiguera d'alguna forma relacionada la sol·licitud d'un crèdit al consum per a finançar el contracte anterior, de manera que ambdues qüestions serien autònomes i independents.
  
També al·legava esta part que la pretensió de l'actora no ix de cap incompliment del que hi ha pactat sinó de la voluntat de resoldre unilateralment el contracte subscrit amb Open Turia, SL.
  
I pel que fa a això certament i si ens situem en el moment en el qual s'interposa la demanda és certa tal afirmació així com les conseqüències que naturalment havia de tindre esta pretensió resolutiva i unilateral si no l'acceptava l'altra part contractant però la realitat dels fets indica que durant la tramitació de les actuacions en concret ha succeït al mes d'agost de 2002 la coneguda fallida d'English Opening School, en este cas Open Turia com a sucursal o establiment depenent de l'anterior, de manera que el servici d'arrendament va quedar sense possibilitat de compliment des del mes i any esmentats.
  
2. Les consideracions anteriors, que no es poden obviar, s'han de posar necessàriament en contacte amb la posició de la codemandada Euro Crédito, SA. Ja que vista la seua intervenció en el contracte i la manera en què es produïx o perfecciona el contracte amb la firma de l'arrendadora del servici en unitat d'acte del curs i el finançament, vincula necessàriament la destinació d'ambdós contractes i si a més a més contemplem, pel fet de ser aplicable al cas, l'article 15 de la Llei 7/1995, de Crèdit al Consum, així mateix es contempla este crèdit com a accessori i vinculat al contracte principal.
  
Si conjuguem tots estos fets, hem d'arribar a dues conclusions, la primera que necessàriament la pretensió inicial de l'actora el resultat de la qual, si no haguera passat l'anterior ignorem el resultat a què s'haguera arribat, ha variat per circumstàncies sobrevingudes i determinants per a la decisió del procés i, la segona, que en tot cas i ja que sense la prestació de servici no s'hi pot produir contraprestació econòmica pel fet de estar indissolublement vinculada l'una i l'altra qüestió s'ha de produir la resolució del contracte però amb la corresponent indemnització atés que ix de l'actora un desig unilateral sense que existisca l'incompliment.
  
La solució, per tant, que a més a més de jurídica entenem equitativa i justa, serà resoldre efectivament el contracte i assenyalar com a indemnització les quantitats lliurades fins al mes de juny per l'actora d'acord amb el pla de pagament, i afegir a més a més la mensualitat corresponent al mes de juliol de 2002, pel fet de ser este anterior a l'estat de fallida d'Opening, ocorreguda al mes següent. I, si escau, amb la reserva de les accions corresponents a entaular per Euro Crédito contra Open Turia, SL.
  
I tot això en virtut del que disposen els articles 1.088 i següents, 1.254 i següents del Codi Civil, l'article 15 de la Llei de Crèdit al Consum i finalment l'article 3 en el paràgraf segon del Codi Civil.
  
3. Segons el que disposa l'article 394 de la Llei d'Enjudiciament Civil atés que no s'aprecia mala fe en la codemandada Euro Crédito, SA, ni tampoc en les demandants no procedirà condemna en costes a cap de les parts.
  
Vists els articles esmentats i els altres de general i pertinent aplicació.
  
Decisió
  
Amb l'estimació parcial de la demanda interposada per María José Cardona Gerada, procuradora judicial en nom de María Carmen López Moreno i Cinthya López Moreno, declare resolts els contractes d'arrendaments de servicis a què fa referència la demanda de 29 de setembre de 2001 i, al mateix temps, el contracte accessori de préstec per al finançament del curs també concertat entre les parts i en ambdós casos amb efectes des d'agost de 2002.
  
Amb l'obligació de la part actora a pagar a la codemandada la mensualitat corresponent a juliol de 2002 per un import de 13.897 pessetes, equivalents a huitanta-tres euros i cinquanta-dos cèntims (83,52 EUR), més els interessos legals des d'aquella data i sense fer expressa declaració sobre costes.
  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).
  
El recurs es prepararà a través d'un escrit presentat en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la sentència, que pronuncie, mane i firme».
  
En atenció al desconeixement de l'actual domicili o residència de la part demanda, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte.